钦定古今图书集成/历象汇编/庶征典/第160卷 > 《管窥辑要》 > 后汉
## 钦定古今图书集成/历象汇编/庶征典/第160卷 > 《管窥辑要》 > 后汉

### 明帝永平六年王雒山出宝鼎

按《后汉书明帝本纪》，“永平六年二月，王雒山出宝鼎，
庐江太守献之。夏四月甲子，诏曰：‘昔禹收九牧之金，
铸鼎以象物，使人知神奸，不逢恶气。遭德则兴，迁于
商周。周德既衰，鼎迺沦亡，祥瑞之降，以应有德。方今
政化多僻，何以致玆？《易》曰：‘鼎象三公’。岂公卿奉职得
其理邪？太常其以礿祭之日，陈鼎于庙，以备器用’。”